प्रधानमंत्री जीवन ज्योति बीमा योजना
प्रधानमंत्री जीवन ज्योति बीमा योजना भारत सरकार द्वारा समर्थित एक जीवन बीमा योजना है। इस योजना का आरम्भ कोलकाता में 9 मई 2015 को भारत के माननीय प्रधानमंत्री नरेन्द्र मोदी ने किया था। भारत सरकार ने समाज के गरीब और कम आय वर्ग के विकास के लिए एक नई जीवन बीमा योजना, प्रधान मंत्री जीवन ज्योति बीमा योजना शुरू की है। एक शुद्ध अवधि बीमा योजना के रूप में, प्रधान मंत्री जीवन ज्योति बीमा योजना 18 से 50 वर्ष के आयु वर्ग के लोगों के लिए उपलब्ध है। प्रधानमंत्री जीवन ज्योति बीमा योजना एक नवीकरण अवधि की बीमा पॉलिसी है, जो कि वार्षिक रूप से जीवन बीमा कवरेज प्रदान करती है| जिस व्यक्ति का बीमा किया गया है उस व्यक्ति की आकस्मिक निधन हो जाने पर बीमा कम्पनी उसके द्वारा नामित किये हुए निमिनी को 2,00,000 रुपये की आर्थिक मदद देती है| इस बीमा योजना की प्रीमियम दर अन्य बीमा पालिसी की तुलना में सबसे किफायती है| इसके लिए आपको सिर्फ 436/- रूपए प्रीमियम देने होंगे| ये प्रीमियम प्रति वर्ष के लिए मान्य है जिसकी समय सीमा 1 जून से 31 मई होती है| आपको नवीन वर्ष में बीमा योजना का प्रमियम 436/- रू दुबारा देना होगा| इस बीमा योजना का लाभ लेने के लिए आपको प्रधानमंत्री जीवन ज्योति बीमा योजना फॉर्म भरकर आवेदन करना होगा| इस योजना में आवेदन करने के 45 दिन के बाद बीमा कंपनी द्वारा प्रीमियम चालू कर दिया जायेगा | बीमाधारक की प्रीमियम राशि एक निश्चित तिथि पर उसके बैंक से स्वचालित रूप से काट ली जाती है। इस योजना की परिपक्वता आयु 55 वर्ष है। पीएमजेजेबीवाई के लिए आवेदन करने के लिए आपको किसी भी प्रकार की मेडिकल जांच से गुजरने की आवश्यकता नहीं है। इस योजना के लिए आप आसानी से ऑनलाइन आवेदन कर सकते हैं। ऑनलाइन आवेदन की प्रक्रिया बेहद आसान है और इसमें आपको किसी भी तरह की परेशानी का सामना नहीं करना पड़ेगा.